gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
જીરામાં તેજી માટે કપરાં ચડાણ
You need an iframes capable browser to view this content.
આ વર્ષે જીરામાં સારા પાકના આશાવાદ વચ્ચે અઠવાડિયામાં કિલોએ ૧૦ રૂપિયાનો ચમકારો
કૉમોડિટી-વૉચ - રૂપેશ દલાલ
ગયા વર્ષે જીરામાં મોટી તેજી જોવા મળ્યા બાદ આ વર્ષે સારા પાક છતાં નજીવા કૅરીઓવર સ્ટૉકના હિસાબે સીઝનની શરૂઆતથી જ આંતરપ્રવાહો તેજીતરફી રહ્યા છે. અધૂરામાં પૂરું, ગયા અઠવાડિયાની આખરમાં રાજસ્થાન જેવા જીરાના મહત્વના ઉત્પાદક રાજ્યમાં કમોસમી વરસાદ સાથે કરા પડતાં પાકને અસર થવાની હવા ચગાવી. જીરાના ભાવોમાં અઠવાડિયામાં ક્વિન્ટલે ૮૦૦થી ૧૦૦૦ રૂપિયાની તેજી લાવી દીધી છે. જોકે રૂપિયાની મજબૂતાઈ પાછળ નિકાસ-કામકાજો ઠંડાંગાર થઈ ગયાં છે અને વધ્યા ભાવે નવી આવકોનું જોર વધવાની આશાએ આગળ વધુ તેજી માટે અવશ્ય કપરાં ચડાણ હોવાનું જણાય છે.
મસાલાબજારની જાણીતી પેઢી જેબ્સ ઇન્ટરનૅશનલના મૅનેજિંગ ડિરેક્ટર તથા સ્પાઇસિસ બોર્ડના વાઇસ ચૅરમૅન ભાસ્કર શાહ જણાવે છે કે આ વર્ષે જીરાનો પાક આશરે ૫૫ લાખ ગૂણી (ગૂણીદીઠ ૫૫ કિલો) આસપાસ થવાનો અંદાજ છે જે ગયા વર્ષ કરતાં ૧૫થી ૨૦ ટકા વધુ કહી શકાય. ગયા વર્ષે સીઝનની આખરમાં ઝડપી તેજી આવતાં સ્ટૉકિસ્ટોએ આ ïવર્ષે બમ્પર પાકના આશાવાદે ઊંચા ભાવે ઘણો ખરો માલ હળવો કરી દીધો હતો. પરિણામે આ ïવર્ષે નવી સીઝનની શરૂઆતે બેથી ત્રણ લાખ ગૂણીનો નજીવો સ્ટૉક રહ્યો હતો. અત્યારે બજારમાં નવી આવકો પ્રમાણમાં વધુ આવે છે. દેશભરમાં ૭૫થી ૮૦ હજાર બોરીની દૈનિક આવકો અવશ્ય સારા પાકના નિર્દેશો આપે છે. અત્યારે નિકાસ-કામકાજો મર્યાદિત રહ્યાં છે. ડૉલર સામે રૂપિયો પાંચેક ટકા જેટલો પખવાડિયામાં જ મજબૂત થઈ જતાં અને જીરાના સ્થાનિક ભાવ ઊંચકાઈ જતાં નવા નિકાસવેપારો થંભી ગયાં છે. ગયા વર્ષે ભારતીય જીરાની એક લાખ ટનની નિકાસ થઈ હતી જે આ વર્ષે સવા લાખ ટન થવાની ધારણા છે. અલબત્ત સટ્ટારૂપી અસાધારણ ભાવો વધવા ન જોઈએ. અત્યારે નિકાસકારોની ફૉર્વર્ડ વેપારો પેટેની લેવાલી ચાલુ રહેતાં હાલના તબક્કે ભાવો ટકી રહેવાની અપેક્ષા છે. પરંતુ ચોમાસાનું ચિત્ર સ્પષ્ટ થયા બાદ એપ્રિલ મહિના બાદ જીરામાં ભાવઘટાડાનો દોર શરૂ થવાની શક્યતા ભાસ્કર શાહ દર્શાવી રહ્યા છે.
મુંબઈની જાણીતી પેઢી વી. પી. ઍન્ડ સન્સના પંકજ ઠક્કર જણાવે છે કે આ વર્ષે જીરાનો પાક ૫૦ લાખ ગૂણીની આસપાસનો અંદાજાય છે. ગયા વર્ષે ૪૫ લાખ ગૂણીનો હતો. અલબત્ત, ગયા વર્ષ કરતાં પાક ૧૦થી ૧૫ ટકા વધુ અવશ્ય છે, પરંતુ નવી સીઝન નહીંવત કૅરીઓïવર સ્ટૉક સાથે શરૂ થઈ છે. જ્યારે ગયા વર્ષે સીઝનની શરૂઆતમાં ૧૪થી ૧૫ લાખ ગૂણીનો જૂનો સ્ટૉક હતો. આ વર્ષે પ્રથમ વાર ફેબ્રુઆરી મહિનાથી પુરજોશમાં નવી આવકો શરૂ થઈ છે. જનરલી શિવરાત્રિ બાદ નવી આવકો શરૂ થયા બાદ હોળીના તહેવાર પછી જીરાની આવકો જોર પકડે છે. એને બદલે આ ïવર્ષે આકર્ષક ઊંચા ભાવોના કારણે ખેડૂતો ઝડપભેર કાપણી કરી બજારમાં માલ ઠાલવી રહ્યા છે. અન્ય કૉમોડિટીઝના ભાવો કડડડભૂસ થઈ જતાં જીરામાં ભાવો તૂટતાં પહેલાં નફો ઘરભેગો કરી લેવાની મનોવૃત્તિ ખેડૂતોની રહી હોવાનો તર્ક પંકજ ઠક્કરનો રહ્યો છે.
એશિયામાં અવ્વલ નંબરની મંડી ગણાતા ઊંઝા ખાતે હાલ જીરાની દૈનિક ૪૦થી ૫૦ હજાર ગૂણીની આવક થાય છે જે પ્રમાણમાં વધુ કહી શકાય. મહેસાણા નજીક આવેલા ઊંઝા તરફ જીરાના ૨૦ કિલોના ભાવ નીચામાં ૩૨૦૦થી ૩૨૫૦ તથા સારા માલોના ૩૪૦૦થી ૩૪૫૦ બોલાઈ ગયા છે. જ્યારે મુંબઈમાં સિંગાપોર ક્વૉલિટી ૯૯ ટકા પ્યૉરિટીના ૩૫૦૦ રૂપિયા, ૯૯.૫૦ ટકાના ૩૫૫૦ તથા યુરોપિયન વરાઇટીના ૩૬૦૦ રૂપિયા રહ્યા છે. અગાઉ ગુજરાતમાં જીરાનું ઉત્પાદન ૬૦થી ૭૦ ટકા હતું, પરંતુ હવે રાજસ્થાન તરફ જીરાનું ઉત્પાદન નોંધપાત્ર વધવા લાગ્યું છે અને હવે મુખ્ય ઉત્પાદક રાજ્ય તરીકે રાજસ્થાન આવે છે, જ્યાં પાક ૨૫થી ૩૦ લાખ ગૂણીનો અંદાજાય છે. અલબત્ત અત્યારે રાજસ્થાનમાં જયપુર-બારમેર લાઇનમાં નવા માલોની આવકો વેગ પકડી રહી છે, પરંતુ માલ જલદી લાવવાની પેરવીમાં હવાવાïળા માલો પ્રમાણમાં વધુ આવી રહ્યા છે.
વિશ્વબજારમાં ભારત જીરાનો અગ્રણી ઉત્પાદક દેશ છે. ટર્કી અને સિરિયા જેવા દેશોમાં માર્ચ આખરમાં ઉત્પાદન શરૂ થતાં જુલાઈ મહિનાથી નવા માલો આવવાનું શરૂ થશે. આમ વિશ્વબજાર પાસે ભારત સિવાય અન્ય કોઈ વિકલ્પ ન હોવાનો મત છે. આગળ રમઝાનની ઘરાકી પણ મે મહિનાથી નીકળવાનો આશાવાદ છે. અલબત્ત, ભારતમાં જીરાના બમ્પર પાકના આશાવાદે નિકાસના ધૂમ ફૉર્વર્ડમાં કામકાજો થયાં છે એની ક્વરિંગ હજી બાકી હોવાની ચર્ચા છે.
એકંદરે અત્યારે જીરામાં તેજીની લાઇન દેખાઈ રહી છે; પરંતુ નબળા ડૉલર, બમ્પર આવકો તથા ઊંચા ભાવે સ્થાનિક ઘરાકી પણ ઘટવાની શક્યતાએ આગામી સંભવિત તેજી માટે નબળા ચોમાસાનું કારણ ફળદાયી નીવડી શકે છે.
સ્પાઇસિસના નીચા ભાવોને કારણે ગૃહિણીઓને રાહત
હવે એપ્રિલ મહિનાથી મસાલા ભરનારા વર્ગની ખરીદી શરૂ થશે. આ વર્ષે મરચાં, હળદર, ધાણા, મરી વગેરે સ્પાઇસિસના ભાવો ગયા વર્ષની સરખામણીએ ૧૫થી ૨૦ ટકા નીચા રહ્યા હોવાથી બારેમાસ ભરનારી ગૃહિણીઓને અવશ્ય રાહત થઈ હશે. મરચાના ભાવ કિલોએ ૧૨૦ રૂપિયાથી ૧૨૫વાળા અત્યારે ૭૦થી ૭૫ રૂપિયા, હળદર કિલોએ ૮૫ રૂપિયાથી ૯૦વાળા ૬૫થી ૭૦ રૂપિયા, ધાણા કિલોએ ૯૫ રૂપિયાથી ૧૦૦વાળા ૭૦ રૂપિયાથી ૭૫ તેમ જ મરી કિલોએ ૭૦૦ રૂપિયાથી ૭૫૦વાળા અત્યારે ૬૦૦ રૂપિયા આસપાસ ચાલી રહ્યા છે. એ ઉપરાંત ધાણા, જીરું, હળદરનો પાક સારો બતાવાતાં ક્વૉલિટી પણ બજારમાં સારી આવી રહી છે. અલબત્ત, પ્રતિ વર્ષ જીરામાં બારેમાસ ભરવાને બદલે રીટેલ પૅકિંગમાં ખરીદીનો ટ્રેન્ડ વધી રહ્યો છે. શહેરોમાં રીટેલ પૅકિંગનો ક્રેઝ છે જ્યારે ગામડાંઓમાં હજી આખા મસાલાને ઘરે દળવાનું ચલણ વધુ છે.
જીરામાં ૧૯,૩૦૦ની સપાટી વટાવાતાં તેજી તોફાની બનશે : વિપુલ શાહ
જીરાબજાર અત્યારે રસપ્રદ તબક્કામાં છે. નવેમ્બર મહિનામાં ૨૦,૦૦૦ રૂપિયાની નજીકની ટૉપ બનાવ્યા બાદ ભાવ ઝડપભેર તૂટીને તાજેતરમાં ૧૬,૬૦૦ આસપાસની બૉટમ બનાવી અત્યારે ઊછળીને ૧૮,૦૦૦ રૂપિયા આસપાસ ચાલી રહ્યા છે. હાલના તબક્કે ૧૬,૨૫૦ રૂપિયા અને ૧૯,૩૨૫ની રેન્જ ટેક્નિક્લી દેખાય છે. જીરામાં દર ત્રણ મહિનાની સાઇકલ ચાર્ટમાં બની રહી છે. ફન્ડામેન્ટલ રિપોર્ટ્સને બાજુએ રાખીએ તો હાલ ટેક્નિક્લી નવી મોટી તેજી માટે ૧૯,૩૦૦ રૂપિયાના મહત્વના લેવલને વટાવવું ખૂબ જ જરૂરી છે. જો વૉલ્યુમ સાથે આ લેવલ વટાવાશે તો આગળ જીરામાં ૨૨,૨૦૦ રૂપિયા સુધીની ચાલ આવી શકે છે. હાલના તબક્કે ચાર્ટમાં ગુરુ તથા શુક્રવારે વૉલ્યુમ સાથે તેજીવાળા એન્ટર થયાનું જણાય છે. જોકે આગળ તેજી લાવવા માટે જબરદસ્ત મહેનત કરવી પડશે. અત્યારે જીરામાં જો ૧૭,૭૦૦ રૂપિયાનું લેવલ તૂટશે તો નજીકના ભવિષ્યમાં ફરી ૧૬,૮૦૦ રૂપિયાનું સ્તર આવી શકે છે એમ કહી જાણીતા ટેક્નિક્લ-ઍનૅલિસ્ટ અને ચાર્ટિસ્ટ વિપુલ શાહનું કહેવું છે કે દર વર્ષે ઘટાડા બાદ જીરાની બજાર પછીના વર્ષે ૫૦ ટકાથી વધે છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.